Adi Ilie a făcut o dezvăluire incredibilă despre Ianis Hagi, după ce a fost la Muntele Athos. Adi Ilie a fost împreună cu Gică Hagi şi Ianis, dar şi cu Gică Popescu şi fiul său, Nicholas.
Adrian Ilie a spus că Ianis Hagi a plecat schimbat după experienţa de la Muntele Athos. Mai mult, Adi Ilie a spus că Gică Hagi vorbea despre fotbal şi acolo.
Dezvăluire incredibilă despre Ianis Hagi, după ce a fost la Muntele Athos
“Am fost cu Gică Hagi, cu Ianis, cu Gică Popescu și cu Nicolas de curând. Ei au mai fost acolo înaintea mea. Cred că și-a dat seama că ceva există acolo și s-a schimbat. Cu cât ajungi mai repede, cu atât mai bine. E norocos Ianis că a ajuns la 20 și ceva de ani acolo. Deja trăiește cu o altă perspectivă. Cu siguranță va vrea să se întoarcă.
L-am văzut schimbat încă de când am plecat de acolo. Era luminat. El și-a dorit să vină, cu siguranță. Ianis și Gică au o relație foarte bună. A putut să meargă pentru că a avut 3 zile libere și ne-am hotărât să mergem împreună. Ianis a vrut să meargă acolo, nu l-a obligat Hagi.
Trebuie să simți să mergi acolo. S-a bucurat și chiar îmi spunea că mama lui s-a bucurat că a putut să ajungă acolo. Ei sunt credincioși Toți care merg acolo se roagă. E un program și îl respecți. Mai mergeau părinții înainte și noi ne mai opream într-un colț și vorbeam și despre fotbal. Hagi vorbea despre ce transferuri trebuie să facă. Că îi trebuie neapărat jucători, că îi trebuie echipă.”, a spus Adi Ilie la fanatik.ro.
Pentru Ianis Hagi urmează participarea cu România la EURO 2024, dar şi nunta cu Elena, cu care s-a cununat civil în ziua de Crăciun a anului trecut. (VEZI IMAGINI ÎN GALERIA FOTO CU SUPERBA ELENA, SOŢIA LUI IANIS HAGI)
Donație fabuloasă, de 25 de milioane de euro, făcută de Gigi Becali
S-au aflat detalii despre o donație fabuloasă, de 25 de milioane de euro, făcută de Gigi Becali. Patronul FCSB-ului a renunțat la o parte importantă din avere pentru a construi chiliile românești de pe muntele Athos.
Chiar omul de afaceri român a anunțat de mai multe ori că vrea să renunțe la tot și să se călugărească. Până acum, nu a fost lăsat de familie să își vadă visul cu ochii.
„La câtă istorie este în Sfântul Munte… Sunt Mihai Viteazul, este pus în biserica ca sfânt, Ștefan cel Mare. Sunt mai mulți dintre domnitorii români, fiecare la câte o biserică, puși ca sfinți. Din punctul meu de vedere, Gigi Becali, după toți domnitorii români, de la 1400-1700, este omul care este ctitor la aproape toate chiliile.
A donat foarte mulți bani, este omul care în ultimii 15 ani a ridicat Athos. A ajutat toate chiliile românești de acolo, i-a ajutat pe toți. Cred că mai mult de 20-25 de milioane de euro. Dacă este după toți domnitorii români omul care a donat cei mai mulți bani.. Toate zonele, Gigi Becali le-a ajutat să se dezvolte„, a declarat Adi Ilie pentru sursa mai sus citată.